
HOTĂRÂREA nr. 246/ 2022
privind modificarea și completarea Hotărârii Consiliului local al Municipiului Lupeni nr. 210/ 2022 pentru aprobarea numărului şi cuantumului burselor şcolare care se vor acorda în anul şcolar 2022/ 2023  
în cadrul unităților de învățământ din Municipiul Lupeni  

hotărârea a fost aprobată prin vot liber exprimat cu unanimitate de voturi


Consiliul local al Municipiului Lupeni;


Analizând Proiectul de hotărâre nr. 242/ 2022 precum și Raportul de aprobare nr. 38.885/ 19 decembrie 2022 prin care Primarul Municipiului Lupeni, domnul Lucian – Marius Resmeriță inițiază proiectul de hotărâre privind modificarea și completarea Hotărârii Consiliului local al Municipiului Lupeni nr. 210/ 2022 pentru aprobarea numărului şi cuantumului burselor şcolare care se vor acorda în anul şcolar 2022/ 2023 în cadrul unităților de învățământ din Municipiul Lupeni;
Văzând Raportul nr. 39.266/ 21 decembrie 2022 prezentat de Direcția economică, din cadrul Aparatului de specialitate al Primarului Municipiului Lupeni; 

Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;


Având în vedere adresa nr. 2831/ 21.11.2022 a Școlii Gimnaziale nr. 3 Lupeni înregistrată la Primăria Municipiului Lupeni sub numărul 35.603/ 21.11.2022;


În baza prevederilor art. 82 alin. (1) și (2) și art. 105 alin. (2) lit. ”d” din Legea nr. 1/ 2011 privind educaţia naţională, cu modificările şi completările ulterioare şi ale Ordinului MECTS nr. 5870 din 22 decembrie 2021 privind aprobarea Criteriilor generale de acordare a burselor elevilor din învăţământul preuniversitar de stat;  


Ținând cont de prevederile H.G. nr. 1138/ 2022 pentru aprobarea cuantumului minim al burselor lunare de performanţă, de merit, de studiu şi de ajutor social pentru elevii din învăţământul preuniversitar cu frecvenţă, care se acordă în anul şcolar 2022-2023, şi pentru stabilirea termenelor de plată a acestora;

Văzând prevederile Legii nr. 24/ 2000 privind normele de tehnică legislativă pentru elaborarea actelor normative, republicată, cu modificările şi completările ulterioare;
În temeiul dispoziţiilor art. 129 alin. (1), alin. (2) lit. „d”, alin. (7) lit. „a”, „d”, „e” şi „s”, alin. (14) precum și art. 139 alin. (1) din Ordonanța de Urgență nr. 57/ 2019 privind Codul administrativ

H O T Ă R Ă Ş T E:

Art. I (1) Se aprobă modificarea Hotărârii Consiliului local al Municipiului Lupeni nr. 210/ 2022 pentru aprobarea numărului şi cuantumului burselor şcolare care se vor acorda în anul şcolar 2022/ 2023 în cadrul unităților de învățământ din Municipiul Lupeni în sensul modificării prevederilor art. 1 alin. (3) al acesteia astfel încât numărul total de burse aprobate pentru semestrul II să fie suplimentat cu o bursă socială.

(2) După modificare și completare, articolul 1 alin. (3) al Hotărârii Consiliului local al Municipiului Lupeni nr. 210/ 2022 va avea următoarea formă: 

„Art. 1 (3) Se aprobă un număr de 175 burse şcolare elevilor Școlii Gimnaziale nr. 3 Lupeni după cum urmează:

· bursă de merit 

–   49;

· bursă de studiu 

–   14;

· bursă socială 

–  112;”
Art. II Celelalte prevederi ale Hotărârii Consiliului local al Municipiului Lupeni nr. 210/ 2022 pentru aprobarea numărului şi cuantumului burselor şcolare care se vor acorda în anul şcolar 2022/ 2023 în cadrul unităților de învățământ din Municipiul Lupeni rămân neschimbate.

Art. III Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.

Art. IV Hotărârea se va comunica Instituţiei Prefectului Judeţului Hunedoara fiind adusă la îndeplinire de către Primar, Direcţia Economică și Conducerea Școlii Gimnaziale nr. 3 Lupeni, iar la cunoştinţă publică prin publicare pe site-ul Municipiului Lupeni.

